**VIZSGADÍJAK**

# Szakmai vizsgák

## Jogszabályi háttér

A szakmai vizsga maximális díját és ennek az állami megtérítésének feltételeita **12/2020. (II. 7.) Korm. rendelet** határozza meg:

**„288.** § A szakmai vizsga díja vizsgázónként legfeljebb a szakirányú oktatás központi költségvetésről szóló törvényben meghatározott önköltsége egyhavi összege huszonöt százalékának, részszakma megszerzésére irányuló szakmai vizsga esetén tizenhat százalékának és az adott szakma ágazatához kapcsolódóan a 332/A. § (2) bekezdésében, illetve az adott szakképesítéshez kapcsolódóan a 4/A. mellékletben foglalt táblázatban meghatározott - évfolyami szorzó nélkül figyelembe vett - súlyszorzó szorzata.”

**332/A. § (2)** A **szakmaszorzó**

5. Az élelmiszeripar ágazatba tartozó szakmák esetében **2,20**,

14. A környezetvédelem és vízügy ágazatba tartozó szakmák esetében

*a)* **2,85**, ha a szakma Magyar Képesítési Keretrendszer szintje 5,

*b****)* 2,42**, ha a szakma Magyar Képesítési Keretrendszer szintje 4,

17. A mezőgazdaság és erdészet ágazatba tartozó szakmák esetében

a) **2,85**, ha a szakma Magyar Képesítési Keretrendszer szintje 5,

b) **2,42**, ha a szakma Magyar Képesítési Keretrendszer szintje 4,

**289. § (1**) A szakmai vizsga díját az olyan vizsgázó esetében, aki a szakképzésben ingyenes részvételre jogosult az akkreditált vizsgaközpont számára a szakképzési államigazgatási szerv utólag megtéríti.

**(2)** A szakmai vizsga díjának utólagos megtérítésére az akkreditált vizsgaközpont az olyan vizsgázó után jogosult, aki a szakmai vizsgát ténylegesen megkezdte. Az utólagos megtérítést a szakképzési államigazgatási szerv az elektronikus vizsgarendszer adatai alapján a vizsgaidőszakot követő negyvenöt napon belül hivatalból teljesíti.

## Szakmai vizsgák díja a fentiek alapján

|  |  |  |  |  |
| --- | --- | --- | --- | --- |
| **ágazat** | **ha a szakma Magyar Képesítési Keretrendszer szintje /**  **ha a szakma, amelybe a részszakma tartozik szakmajegyzék szerinti első számjegye** | **szakmaszorzó** | **Vizsgadíj szakmai vizsga esetén**  **Ft/fő** | **Vizsgadíj részszakma megszerzésére irányuló szakmai vizsga esetén**  **Ft/fő** |
| élelmiszeripar | --- | 2,20 | 55.000 | 35.200 |
| környezetvédelem és vízügy | 4 | **2,42** | 60.500 | 38.720 |
| 5 | **2,85** | 71.250 | 45.600 |
| mezőgazdaság és erdészet | 4 | **2,42** | 60.500 | 38.720 |
| 5 | **2,85** | 71.250 | 45.600 |

## Részszakmák vizsgadíja

Élelmiszeripari ágazatba tartozó részszakmák esetében: **35.200,- Ft**

Környezetvédelem és vízügy ágazatba tartozó részszakmák esetén:

1. ha a szakma, amelybe a részszakma tartozik szakmajegyzék szerinti első számjegye 5: **45.600,- Ft**
2. ha a szakma, amelybe a részszakma tartozik szakmajegyzék szerinti első számjegye 4: **38.720,- Ft**

Mezőgazdaság és erdészet ágazatba tartozó szakmák esetében

1. ha a szakma, amelybe a részszakma tartozik szakmajegyzék szerinti első számjegye 5: **45.600,- Ft**
2. ha a szakma, amelybe a részszakma tartozik szakmajegyzék szerinti első számjegye 4: **38.720,- Ft**

## Javító és pótlóvizsgák díja

* Az első javító, vagy pótló vizsga **ingyenes** azok számára, akik az első vizsgán is ingyenességre voltak jogosultak.
* Annak a vizsgázónak, aki nem jogosult ingyenességre, a javító, vagy pótlóvizsgán **vizsgadíjat** kell fizetnie.
* A második és minden további javító vizsga díja amennyiben, a vizsgázónak valamennyi vizsgarészt meg kell ismételnie a szakma ágazatának megfelelő **maximális vizsgadíjat** kell fizetnie.
* Amennyiben a vizsgázónak csak valamely vizsgatevékenységet (interaktív vagy projektfeladat) kell megismételnie, az ágazatnál meghatározott vizsgadíj **50%-át** kell megfizetnie

# Képesítő vizsgák

## Jogszabályi háttér

A szakképesítés megszerzésére irányuló képesítő vizsgák vizsgadíját jogszabály nem szabályozza.

## A képesítő vizsgák vizsgadíjának megállapítása

A Programkövetelményben meghatározott képesítő vizsgákért fizetendő díjat a Kisalföldi Független Vizsgaközpont határozza meg. A vizsgadíjak kiszámítása minden képesítő vizsgára egyedileg, dokumentáltan történik, figyelemmel a vizsgázók létszámára, a képesítő vizsgához szükséges anyag, eszköz és egyéb költségekre.

Jelen tájékoztatóban a körülbelüli költségeket tudjuk megadni, tájékoztatási céllal. A képesítő vizsgák díját, legkésőbb a vizsgaidőpont honlapon történő megjelentetésekor kell nyilvánosságra hozni.

A képesítő vizsga vizsgarészeire vonatkozó jellemzők figyelembevételével, az alábbi négy kategóriába sorolt szempontrendszer szerint határozzuk meg a hozzávetőleges díjakat:

* A képesítő vizsga **írásbeli** vizsgarészt tartalmaz igen / nem
* A képesítő vizsga vizsgafeladata **jelentős fejlesztést** igényel igen / nem
* A képesítő vizsga egy főre jutó **anyagköltsége** jelentős igen / nem
* A képesítő vizsga **különleges helyszínt** igényel igen / nem

|  |  |
| --- | --- |
| **A szempontrendszer „igen”**  **jellemzőinek száma (db)** | **A képesítő vizsga díja**  **(Ft/fő)** |
| 1 | 45.000 |
| 2 | 55.000 |
| 3 | 65.000 |
| 4 | 70.000 |

A megállapított díjak az alábbi költségekből áll(hat)nak:

* vizsgabizottsági tagok díja és a díj járulékai
* jegyző díja és a díj járulékai
* teremfelügyelő díja és a díj járulékai
* folyosófelügyelő díja és a díj járulékai
* rendszergazda/technikai feltételeket biztosító személy díja és a díj járulékai
* dokumentációs költségek
* vizsgafeladat fejlesztésének költsége
* vizsgafeladat bírálatának költsége
* informatikai fejlesztés költsége
* vizsgaszervezési díj
* vizsgahelyszínek költsége
* a vizsga anyagköltsége

## Javító és pótlóvizsgák díja

A javító- és pótlóvizsga díját a képesítő vizsga díjának arányosításával, valamint az anyag- és műhelyköltség egyedi, a szakmai specifikumokat figyelembe vevő kalkuláció szerint határozzuk meg.

## Vizsgadíj megfizetése

A megállapított vizsgadíjról a vizsgaközpont számlát küld a vizsgázónak. Speciális esetekben, mint például uniós pályázatok keretében megvalósuló, cégek által saját munkavállalóinak finanszírozott képzéseknél lehetséges a vizsgadíjak csoportos befizetése is.

Amennyiben a vizsgázó a vizsgán igazolható okból (kizárólag fekvőbeteg ellátás minősül igazolt oknak) nem jelent meg, a vizsgaközpont a befizetett vizsgadíjat visszafizeti. Amennyiben a vizsgázó igazolható ok nélkül nem jelent meg, vagy a vizsgát megszakította, a vizsgadíjat a vizsgaközpont nem téríti vissza.

A vizsgadíj befizetésének határideje a vizsgára való jelentkezés határideje. Amennyiben a vizsgadíj addig a határidőig nem kerül befizetésre, a vizsgára való jelentkezést Vizsgaközpontunk elutasítja/törli.